**Programa: Rugpjūčio 17-25 d. (14-17 m.)**

|  |  |
| --- | --- |
| **Diena** | **Pamainos veiklos** |
| **Pirma diena.** | Atvykimas, įsikūrimas. Susiskirstome į nuotykių ieškotojų komandas!  Tyrinėjame, kokie nuotykių ieškotojai susirinko. Susipažįstame, kuriame ir aptariame stovyklavimo taisykles. Stovyklos atidarymo šventė. Įšventinimo į stovyklautojus ceremonija. Saulės palydėjimas prie stovyklos laužo. Dienos „Nuotykių žemėlapis“ – dienos įvykių aptarimas, pasidalinimas įspūdžiais; refleksija, įvertinimas ir įsivertinimas. |
| **Antra diena.** | Ryto nuotykiai: mankšta, tvarkymasis. Stiprios nuotykių komandos formavimas! Loginiai, strateginiai, sportiniai žaidimai lauke. Orientaciniai žaidimai stovyklos teritorijoje, pasitelkiant informacines technologijas. Kino seansas. Dienos „Nuotykių žemėlapis“ – refleksija grupėse, įvertinimas ir įsivertinimas. Nuotykiai šokių aikštelėje – diskoteka. |
| **Trečia diena.** | Ryto nuotaikos: mankšta, tvarkymasis. Kūrybinės dirbtuvės – kuriame komandos vėliavą. Nuotykiai su vandeniu: sportinės estafetės stovyklos teritorijoje. Sportiniai komandiniai žaidimai lauko žaidimų aikštelėse – tinklinio, krepšinio rungtynės. Dienos „Nuotykių žemėlapis“ – refleksija grupėse, įvertinimas ir įsivertinimas. Pokalbių vakaras prie laužo. |
| **Ketvirta diena.** | Rytinė mankšta, tvarkymasis. Geriname savo verslumo įgūdžius linksmai – žaidžiame „Monopolį“ lauko aikštelėje. Susipažįstame su savo „Nuotykių sala“ – pažintinė ekspedicija po Veprių apylinkes. Susipažįstame su Veprių istorija, legendomis. Stalo žaidimų turnyras. Dienos „Nuotykių žemėlapis“ – refleksija grupėse, įvertinimas ir įsivertinimas. Nuotykiai šokių aikštelėje – diskoteka. |
| **Penkta diena.** | Rytinė mankšta, tvarkymasis. Susipažįstame su lietuvių liaudies muzikos instrumentais, pabandome patys jais pagroti. Išmanusis protmūšis pasitelkiant informacines technologijas. Komandinis žaidimas „Išlikimas“ – sportinės, strateginės, ištvermės užduotys. Kokie nuotykiai mūsų tykos negyvenamoje saloje?  Dienos „Nuotykių žemėlapis“ – refleksija grupėse, įvertinimas ir įsivertinimas. Nuotykiai šokių aikštelėje – diskoteka. |
| **Šešta diena.** | Ryto ritualai: tvarkymasis, mankšta. Nuotykiai fizikos pasaulyje: rytas su „Burbulų dėde“. Muilo burbulų linksmybės, paslaptingas veidrodžių pasaulis. Orientacinis komandinis žaidimas „Lobio paieška“ – kaip mums seksis pritaikyti išlikimo įgūdžius? Kino seansas. Dienos „Nuotykių žemėlapis“ – refleksija grupėse, įvertinimas ir įsivertinimas. Paslaptinga laužo šviesa – pokalbiai ir žaidimai prie laužo. |
| **Septinta diena.** | Rytinė mankšta, tvarkymasis. Susitikimas su LDKGŠB Garbės sargybos kuopos kariais. Judesys lauko žaidimų aikštelėse: krepšinio, tinklinio, kvadrato rungtynės.  Dienos „Nuotykių žemėlapis“ – refleksija grupėse, įvertinimas ir įsivertinimas. Pokalbiai ir žaidimai prie laužo. |
| **Aštunta diena.** | Rytinė mankšta, tvarkymasis. Repo ir oratorijos užsiėmimas. Rašome eiles, susipažįstame su oratorijos ir debatų pagrindais. Kūrybinės dirbtuvės – rašome laišką, piešiame savo vasaros nuotykį. Dienos „Nuotykių žemėlapis“ – refleksija grupėse, įvertinimas ir įsivertinimas. Nuotykiai diskotekoje. |
| **Devinta diena.** | Paskutinio ryto garsai: mankšta, tvarkymasis. „Stovyklos lobių žemėlapio“ pristatymas ir aptarimas. Atsisveikiname su šypsena ir geru žodžiu. Refleksija. Palinkėjimų ateities stovykloms ir stovyklautojams kūrimas. Piknikas, „Nuotykiautojų“ nominacijos. Stovyklos vėliavos nuleidimas, stovyklos uždarymo ceremonija. |